ਅਸਦ ਭੋਪਾਲੀ

ਅਸਦ ਭੋਪਾਲੀ (10 ਜੁਲਾਈ 1921 – 9 ਜੂਨ 1990) ਇੱਕ ਭਾਰਤੀ ਹਿੰਦੁਸਤਾਨੀ ਕਵੀ ਅਤੇ ਗੀਤਕਾਰ ਸੀ।  ਗੁਲਜ਼ਾਰ ਅਤੇ ਸੈਬਲ ਚੈਟਰਜੀ ਦਾ ਤਿਆਰ ਕੀਤਾ ਹਿੰਦੀ ਸਿਨੇਮਾ ਦਾ ਐਨਸਾਈਕਲੋਪੀਡੀਆ, ਉਸਨੂੰ "ਹਿੰਦੀ ਫਿਲਮਾਂ ਦੇ ਗੀਤਾਂ ਵਿੱਚ ਆਪਣੇ ਦੇ ਯੋਗਦਾਨ ਲਈ ਰੌਸ਼ਨ ਕੁਝ ਨਾਵਾਂ" ਵਿੱਚੋਂ ਇੱਕ ਦੇ ਰੂਪ ਵਿੱਚ ਵਰਣਨ ਕਰਦਾ ਹੈ। 

 ਫ਼ਿਲਮੀ ਕੈਰੀਅਰ 
ਅਸਦ ਭੋਪਾਲੀ ਦਾ ਜਨਮ ਭੋਪਾਲ ਵਿੱਚ ਹੋਇਆ ਅਤੇ ਉਸਦਾ ਨਾਮ ਅਸਦੁੱਲਾ ਖ਼ਾਂ ਸੀ। ਉਹ ਅਰਬੀ ਅਤੇ ਫ਼ਾਰਸੀ ਭਾਸ਼ਾਵਾਂ ਦੇ ਅਧਿਆਪਕ ਮੁਨਸ਼ੀ ਅਹਿਮਦ ਖ਼ਾਨ ਦਾ ਸਭ ਤੋਂ ਵੱਡਾ ਪੁੱਤਰ ਸੀ।

1949 ਵਿੱਚ, ਅਸਦ ਭੋਪਾਲੀ ਬੰਬਈ (ਹੁਣ ਮੁੰਬਈ) ਦੀ ਇੱਕ ਫਿਲਮ ਨਿਰਮਾਤਾ ਜੋੜੀ ਫਜ਼ਲੀ ਬ੍ਰਦਰਜ਼ ਦੇ ਨਜ਼ਰ ਪੈ ਗਿਆ ਸੀ। ਭਾਰਤ ਦੀ ਵੰਡ ਤੋਂ ਬਾਅਦ,  ਉਨ੍ਹਾਂ ਦੀ ਫਿਲਮ ਦੁਨੀਆ ਦਾ ਗੀਤਕਾਰ, ਨਵੇਂ ਬਣੇ ਪਾਕਿਸਤਾਨ ਚਲਾ ਗਿਆ। ਇਸ ਸਮੇਂ ਤੱਕ ਫ਼ਿਲਮ ਦੇ ਸਿਰਫ਼ ਦੋ ਗੀਤ ਹੀ ਲਿਖੇ ਗਏ ਸਨ। ਫ਼ਾਜ਼ਲੀ ਬ੍ਰਦਰਜ਼ ਨਵੇਂ ਗੀਤਕਾਰਾਂ ਦੀ ਤਲਾਸ਼ ਵਿੱਚ ਸਨ। ਕਾਰੋਬਾਰੀ ਸੁਗਮ ਕਪਾਡੀਆ, ਜੋ ਭੋਪਾਲ ਵਿੱਚ ਕੁਝ ਸਿਨੇਮਾ ਥਿਏਟਰਾਂ ਦਾ  ਮਾਲਕ ਸੀ, ਨੇ ਉਨ੍ਹਾਂ ਨੂੰ ਦੱਸਿਆ ਕਿ ਭੋਪਾਲ ਵਿੱਚ ਬਹੁਤ ਸਾਰੇ ਚੰਗੇ ਕਵੀ ਸਨ, ਅਤੇ ਉਨ੍ਹਾਂ ਨੂੰ ਉੱਥੇ ਇੱਕ ਮੁਸ਼ਾਇਰੇ ਵਿੱਚ ਸ਼ਾਮਲ ਹੋਣ ਦਾ ਸੁਝਾਅ ਦਿੱਤਾ। ਫਜ਼ਲੀ ਬ੍ਰਦਰਜ਼ ਸਹਿਮਤ ਹੋ ਗਏ, ਅਤੇ ਕਪਾਡੀਆ ਨੇ 5 ਮਈ 1949 ਨੂੰ ਆਪਣੀ ਭੋਪਾਲ ਟਾਕੀਜ਼ ਵਿਖੇ ਇੱਕ ਮੁਸ਼ਾਇਰਾ ਆਯੋਜਿਤ ਕੀਤਾ। ਅਸਦ ਭੋਪਾਲੀ ਦੇ ਪ੍ਰਦਰਸ਼ਨ ਤੋਂ ਪ੍ਰਭਾਵਿਤ ਹੋ ਕੇ ਨਿਰਮਾਤਾਵਾਂ ਨੇ ਉਸ  ਨੂੰ ਬੰਬਈ ਬੁਲਾਇਆ। 28 ਸਾਲ ਦੀ ਉਮਰ ਵਿੱਚ, ਅਸਦ ਭੋਪਾਲੀ  ਹਿੰਦੀ ਫਿਲਮ ਉਦਯੋਗ ਵਿੱਚ ਇੱਕ ਗੀਤਕਾਰ ਬਣਨ ਲਈ 18 ਮਈ 1949 ਨੂੰ ਬੰਬਈ ਪਹੁੰਚ ਗਿਆ।

 ਹਵਾਲੇ 

ਸ਼੍ਰੇਣੀ:ਫ਼ਿਲਮਫ਼ੇਅਰ ਪੁਰਸਕਾਰ ਵਿਜੇਤਾ
ਸ਼੍ਰੇਣੀ:20ਵੀਂ ਸਦੀ ਦੇ ਭਾਰਤੀ ਕਵੀ
ਸ਼੍ਰੇਣੀ:ਜਨਮ 1921
ਸ਼੍ਰੇਣੀ:ਮੌਤ 1990
ਸ਼੍ਰੇਣੀ:ਭਾਰਤ ਦੇ ਉਰਦੂ-ਭਾਸ਼ਾ ਕਵੀ

 ਜ਼ਿਕਰ ਯੋਗ ਗੀਤ  

 ਦਿਲ-ਏ-ਨਾਦਾਨ ਜ਼ਮਾਨੇ ਮੇ (ਮਸਤ ਕਲੰਦਰ) 
 ਅਏ ਮੇਰੇ ਦਿਲ-ਏ-ਨਾਦਾਨ (ਟਾਵਰ ਹਾਊਸ) 
 ਹਮ ਤੁਮ ਸੇ ਜੂਦਾ ਹੋ ਕੇ (ਏਕ ਸਪੇਰਾ ਏਕ ਲੁਟੇਰਾ) 
 ਯੇ ਰੰਗ ਭਰੇ ਬਾਦਲ (ਤੂੰ ਨਹੀਂ ਔਰ ਸਹੀ) 
 ਵੋ ਜਬ ਯਾਦ ਆਏ ਬਹੁਤ ਯਾਦ ਆਏ (ਪਾਰਸਮਨੀ) 
 ਹਸਤਾ ਹੁਆ ਨੂਰਾਨੀ ਚੇਹਰਾ (ਪਾਰਸਮਨੀ) 
 ਅਜਨਬੀ ਤੁਮ ਜਾਨੇ ਪਹਿਚਾਨੇ (ਹਮ ਸਬ ਉਸਤਾਦ ਹੈ) 
 ਕਿਆ ਤੇਰੀ ਜ਼ੁਲਫੇ ਹੈ (ਹਮ ਸਬ ਉਸਤਾਦ ਹੈ) 
 ਸੌ ਬਾਰ ਜਨਮ ਲੇਂਗੇ (ਉਸਤਾਦੋਂ ਕੇ ਉਸਤਾਦ) 
 ਰਾਜ਼-ਏ-ਦਿਲ ਉਨ ਸੇ ਛੁਪਾ ਨਾ ਗਯਾ (ਅਪਨਾ ਬਨਾ ਕੇ ਦੇਖੋ) 
 ਦਿਲ ਕੀ ਬਾਤੇਂ ਦਿਲ ਹੀ ਜਾਨੇ (ਰੂਪ ਤੇਰਾ ਮਸਤਾਨਾ) 
 ਹਸੀਨ ਦਿਲਰੂਬਾ ਕਰੀਬ ਆ ਜ਼ਰਾ (ਰੂਪ ਤੇਰਾ ਮਸਤਾਨਾ) 
 ਦਿਲ ਕਾ ਸੂਨਾ ਸਾਜ ਤਰਾਨਾ ਢੂੰਢੇਗਾ (ਏਕ ਨਾਰੀ ਦੋ ਰੂਪ) 
 'ਦੋਸਤ ਬੰਨ ਕੇ ਆਏ ਹੋ "(ਬਿਨ ਫੇਰੇ ਹਮ ਤੇਰੇ)
 ਚਾਂਦ ਅਪਨਾ ਸਫਰ ਖਤਮ ਕਰਤਾ ਰਹਾ (ਸ਼ਮਾ) 
 ਦਿਲ ਦੀਵਾਨਾ ਬਿਨ ਸਜਨਾ ਕੇ (ਮੈਂਨੇ ਪਿਆਰ ਕੀਆ)